Diari Oficial de la Generalitat Valenciana


Sumari del DOGV 5421, del 04-01-2007 (2006/14956)

RESOLUCIÓ de 2 de novembre de 2006, de la Direcció General d'Energia, per la qual s'atorga a Gas Natural Transporte, SDG, SL, l'autorització administrativa i l'aprovació del projecte d'execució, per a la construcció de les instal·lacions corresponents a la connexió de gas natural en alta pressió B (APB)(1) a l'empresa Salas Rex, SL, al terme municipal d'Alzira, a la província de València. CBREDE 2005/50/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5421

Data del DOGV
:   04-01-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2006/14108


Data del document
:   02-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * gas natural
    * empresa privada

Vist l'expedient amb referència CBREDE 2005/50/46 incoat pel  
Servici Territorial d'Energia de València, a instància de Gas Natural  
Transporte, SDG, SL, amb domicili als efectes de notificacions  
a València (46920), av. Balears, 69, relatiu a la sol·licitud de 15 de  
novembre de 2005, sobre l'autorització administrativa i l'aprovació  
del projecte d'execució per a la construcció de les instal·lacions corresponents  
a la connexió de gas natural en alta pressió B (APB)(1) a  
l'empresa Salas Rex, SL, al polígon industrial Riu Verd, parcel·la T-  
265/02, al terme municipal d'Alzira, província de València.  
S'adjunta exemplar del projecte firmat pel senyor Federico Arroyo  
Gómez i visats pel Col·legi d'Enginyers Industrials de la Comunitat  
Valenciana, demarcació de València, en data 27 d'octubre de 2005.  
Vist que va ser realitzada la informació pública a què es fa referència  
en la Llei 34/1998, de 7 d'octubre, del Sector d'Hidrocarburs, i en  
el Reial Decret 1434/2002, de 27 de desembre, pel qual es regulen les  
activitats de transport, distribució, comercialització, subministrament  
i procediments d'autorització d'instal·lacions de gas natural, per mitjà  
d'anuncis en el Butlletí Oficial de la Província de València, el dia 9 de  
febrer de 2006, en el Diari Oficial de la Generalitat, del 15 de febrer  
de 2006, i en els diaris de premsa Las Provincias i El Mundo del dia  
14 de febrer de 2006.  
Segons consta en l'expedient remés no s'han presentat al·legacions  
a la petició efectuada.  
(1) APB: P 16 bar  
Vist que de conformitat amb la sol·licitud efectuada i segons el que  
establix el Reial Decret 1434/2002, es va remetre separata de la installació  
projectada a l'Ajuntament d'Alzira, únic afectat, que contenia  
les característiques generals de la instal·lació, als efectes d'establir les  
condicions tècniques oportunes i, igualment, va ser sol·licitat informe  
al referit Ajuntament sobre l'adaptació del projecte al planejament  
urbanístic que siga d'aplicació, de conformitat amb l'article 75 de la  
Llei 16/2003, de 17 de desembre, de Mesures Fiscals, de Gestió Administrativa  
i Financera, i d'Organització de la Generalitat.  
No consta en l'expedient contestació a la mencionada petició, a  
pesar de la reiteració efectuada pel Servici Territorial d'Energia.  
Vist que, d'acord amb la sol·licitud i el projecte presentat, la finalitat  
que es perseguix amb la construcció d'esta instal·lació és la connexió  
de gas al client, Salas Rex, SL.  
Vist que el Servici Territorial d'Energia de València, encarregat de  
la instrucció de l'expedient de sol·licitud, ha informat favorablement  
esta.  
Atés que l'article 75.2 del Reial Decret 1434/2002, de 27 de  
desembre, establix que les autoritzacions a què es referix este títol  
seran atorgades, sense perjuí de les concessions i autoritzacions que  
siguen necessàries, d'acord amb altres disposicions que resulten aplicables,  
i en especial les relatives a l'ordenació del territori i al medi  
ambient.  
Atés que la sol·licitud presentada es troba definida i regulada en el  
capítol I del títol III i que s'han complit els tràmits establits en el títol  
IV del Reial Decret 1434/2002, de 27 de desembre, pel qual es regulen  
les activitats de transport, distribució, comercialització, subministrament  
i procediments d'autorització d'instal·lacions de gas natural.  
Atés que la Direcció General d'Energia és competent per a la  
resolució d'este expedient, d'acord amb el que disposa l'article 16 del  
Decret 182/2004, d'1 d'octubre, del Consell de la Generalitat, pel qual  
s'aprova el Reglament Orgànic i Funcional de la Conselleria d'Infraestructures  
i Transport.  
Esta Direcció General d'Energia, resol  
I. Atorgar l'autorització administrativa a l'empresa Gas Natural  
Transporte, SDG, SL, per a la construcció de les instal·lacions corresponents  
a la connexió de gas natural en alta pressió B (APB)(1) a  
l'empresa Salas Rex, SL, en el polígon industrial Riu Verd, parcel·la  
T-265/02, al terme municipal d'Alzira, província de València.  
Esta autorització quedarà sotmesa a les condicions que figuren a  
continuació:  
Primera. La companyia Gas Natural Transporte, SDG, SL, complirà  
estrictament les obligacions que s'assenyalen en l'article 68, Obligacions  
dels titulars d'autoritzacions per a la regasificació, transport i  
emmagatzemament de gas natural, de la Llei 34/1998, de 7 d'octubre,  
del Sector d'Hidrocarburs, així com en els apartats 1 i 3 de l'article 6  
del Reial Decret 1434/2002, de 27 de desembre, pel qual es regulen les  
activitats de transport, distribució, comercialització, subministrament i  
procediments d'autorització d'instal·lacions de gas natural.  
Segona. El titular d'esta autorització disfrutarà, com a transportista,  
dels drets que assenyala l'article 69 de la Llei 34/1998, de  
7 octubre, del Sector d'Hidrocarburs, així com els que s'assenyalen  
en els apartats 1 i 2 de l'article 6 del Reial Decret 1434/2002, de 27  
de desembre, pel qual es regulen les activitats de transport, distribució,  
comercialització, subministrament i procediments d'autorització  
d'instal·lacions de gas natural.  
Tercera. Esta autorització s'entén sense perjuí de les concessions  
i autoritzacions sobre protecció del domini públic que siguen necessàries,  
d'acord amb altres disposicions que resulten aplicables, la corresponent  
legislació sectorial en especial les relatives a l'ordenació del  
territori, urbanisme i al medi ambient, tot això segons el que disposa  
l'article 67.3 de la Llei 34/1998, de 7 d'octubre, del Sector d'Hidrocarburs.  
Quarta. La determinació de les tarifes i del règim econòmic que  
s'apliquen per al subministrament de gas natural es regirà per les disposicions  
vigents en cada moment.  
Cinquena. La present autorització s'atorga sense perjuí de tercers i  
deixant fora de perill els drets particulars.  
Sisena. Serà causa de revocació d'esta autorització l'incompliment  
de les condicions expressades, la variació substancial de les característiques  
descrites en la documentació presentada i que ha determinat  
l'atorgament o una altra causa excepcional que la justifique.  
(1) APB: P 16 bar  
II. Aprovar el projecte d'execució presentat de la connexió de gas  
natural autoritzada en l'apartat anterior, firmat per l'enginyer industrial  
Sr. Federico Arroyo Gómez i amb data de visat 27 d'octubre de 2005,  
les característiques principals del qual es mencionen a continuació i se  
sotmeten a les condicions que igualment s'indiquen:  
- Tipus de gas: gas natural.  
- Traçat i tipus de canalització:  
- La conducció discorre pel polígon industrial Riu Verd, parcel·la  
T-265/02, d'Alzira.  
- Comença en la T de presa en càrrega instal·lada en la canonada  
existent de 4'' de diàmetre per a continuar amb una canonada de diàmetre  
2'', d'acer qualitat API 5L grau B, grossària mínima 3'9 mm,  
amb revestiment de polietilé extrudit, soterrada a una profunditat mínima  
d'1 m, i protegida amb llosa de formigó armat en tot el seu recorregut,  
i el seu punt final és el situat en el pati exterior de la parcel·la  
mencionada.  
- Instal·lacions que comprén: vàlvula de tall de 2''; canalització de  
gas natural en APB (1) descrita; arqueta normalitzada per a vàlvula de  
2''; junta dielèctrica de 2''; i disc entre dos brides de coll.  
- Pressió màxima de disseny: 45 bar - APB (1) -.  
- Longitud: 15 m.  
- Pressupost: 8.125 euros.  
Les condicions a què està sotmesa la mencionada aprovació són  
les següents:  
1. Les obres hauran de realitzar-se d'acord amb el projecte presentat,  
amb les variacions que si és el cas se sol·liciten i autoritzen.  
2. El titular de l'esmentada instal·lació donarà compte de l'acabament  
de les obres al Servici Territorial d'Energia de València, als efectes  
de reconeixement, presentant l'oportú certificat de direcció, subscrit  
per tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial  
d'Energia de València el començament dels treballs per a efectuar  
inspeccions d'estos, en cas de considerar-ho convenient.  
(1) APB: P 16 bar  
4. L'administració deixarà sense efecte la present resolució en  
qualsevol moment en el cas que s'observe l'incompliment de les condicions  
imposades per esta. En estos supòsits, l'administració, previ  
l'expedient oportú, acordarà l'anul·lació de l'autorització amb totes les  
conseqüències d'orde administratiu i civil que es deriven, segons les  
disposicions legals vigents.  
5. El termini d'execució de les obres serà d'1 mes a partir de la  
notificació de la present resolució. No obstant això, amb anterioritat a  
la finalització d'este termini, Gas Natural Transporte, SDG, SL, podrà  
sol·licitar una ampliació d'este per mitjà de sol·licitud motivada davant  
d'esta Direcció General d'Energia.  
Esta resolució no és definitiva en via administrativa i contra la  
qual podrà interposar-se recurs d'alçada davant del secretari autonòmic  
d'Infraestructures en el termini d'un mes, comptador des de l'endemà  
de la notificació, d'acord amb el que establix l'article 115 de la  
Llei 30/92, de 26 de novembre, del Règim Jurídic de les Administracions  
Públiques i del Procediment Administratiu Comú.  
València, 2 de novembre de 2006.- El director general d'Energia:  
Antonio Cejalvo Lapeña.